CELEX: 62015CN0121
Language: lv
Date: 2014-12-18 00:00:00
Title: Lieta C-121/15: Lūgums sniegt prejudiciālu nolēmumu, ko 2014. gada 18. decembrī iesniedza Conseil d'État (Francija) – ANODE – Association nationale des opérateurs détaillants en énergie/Premier ministre, Ministre de l’économie, de l’industrie et du numérique, Commission de régulation de l’énergie, GDF Suez

1.6.2015   
            
            
               LV
            
            
               Eiropas Savienības Oficiālais Vēstnesis
            
            
               C 178/8
            
         Lūgums sniegt prejudiciālu nolēmumu, ko 2014. gada 18. decembrī iesniedza Conseil d'État (Francija) – ANODE – Association nationale des opérateurs détaillants en énergie/Premier ministre, Ministre de l’économie, de l’industrie et du numérique, Commission de régulation de l’énergie, GDF Suez
   
   (Lieta C-121/15)
   (2015/C 178/08)
   Tiesvedības valoda – franču
   
      Iesniedzējtiesa
   
   
      Conseil d'État
   
   
      Pamatlietas puses
   
   
      Prasītāja: ANODE – Association nationale des opérateurs détaillants en énergie
   
   
      Atbildētāji: Premier ministre, Ministre de l’économie, de l’industrie et du numérique, Commission de régulation de l’énergie, GDF Suez
   
   
      Prejudiciālie jautājumi
   
   
               1)
            
            
               Vai ir jāuzskata, ka dalībvalsts iejaukšanās, saskaņā ar kuru vēsturiskajam elektroapgādes komersantam tiek noteikts pienākums piedāvāt gala patērētājam dabasgāzes piegādi saskaņā ar regulētajiem tarifiem, bet kura neliedz ne vēsturiskajam piegādātājam, ne alternatīvajiem piegādātājiem izteikt konkurējošus piedāvājumus par zemākām cenām nekā šie tarifi, izraisa cenas par dabasgāzes piegādi gala patērētājam līmeņa noteikšanu, neievērojot brīva tirgus nosacījumus, un vai tā pati pēc savas būtības ir šķērslis Direktīvas 2009/73/EK (1) 3. panta 1. punktā minētajai konkurentspējīga dabasgāzes tirgus izveidei?
            
         
               2)
            
            
               Gadījumā, ja uz pirmo jautājumu tiktu atbildēts apstiprinoši, saskaņā ar kādiem kritērijiem būtu jānovērtē šādas valsts iejaukšanās attiecībā uz cenu par dabasgāzes piegādi gala patērētājam saderība ar Direktīvu 2009/73/EK?
               Konkrēti:
               
                           a)
                        
                        
                           Ciktāl un ar kādiem nosacījumiem Līguma 106. panta 2. punkts, to lasot kopsakarā ar Direktīvas 2009/73/EK 3. panta 2. punktu, ļauj dalībvalstīm, iejaucoties attiecībā uz cenu par dabasgāzes piegādi gala patērētājam, īstenot tādus no piegādes cenas saglabāšanas pienācīgā līmenī atšķirīgus mērķus kā piegādes drošums un teritoriālā kohēzija?
                        
                     
                           b)
                        
                        
                           Vai Direktīvas 2009/73/EK 3. panta 2. punkts, ņemot piegādes drošuma un teritoriālās kohēzijas mērķus, pieļauj dalībvalsts iejaukšanos dabasgāzes piegādes cenas noteikšanā, kam pamatā ir vēsturiskā piegādātāja kopējo izmaksu segšanas princips, un, vai izmaksās, kuras šiem tarifiem ir paredzēts segt, papildus tai daļai, kas atbilst ilgtermiņa sagādei, var būt ietverti arī citi komponenti?
                        
                     
         
      (1)  Eiropas Parlamenta un Padomes 2009. gada 13. jūlija Direktīva 2009/73/EK par kopīgiem noteikumiem attiecībā uz dabasgāzes iekšējo tirgu un par Direktīvas 2003/55/EK atcelšanu (OV L 211, 94. lpp.).